# data[].attributes.body
SOSU skolernes videnscenter har formuleret klare og gode retningslinjer for brug ag AI i undervisningen

# data[].attributes.body
CiU har gode og uddybende information, retningslinjer og vejledninger om AI i undervisningen. Rettet mod erhversskolerne.

# data[].attributes.attachment_link.readable_text
På denne side og fem andre tilknyttede sider har vi samlet et udvalg af materialer og eksempler, der dykker ned i emnet kunstig intelligens inden for erhvervsuddannelserne. Her kan du få en grundig forståelse af, hvad AI konkret er.

På denne side, hvor du er nu, kommer du tæt på begrebet kunstig intelligens, som også forkortes AI. På de næste sider sætter vi fokus på didaktikken og kigger på, hvad du kan bruge AI til i din forberedelse og undervisning, samt hvad eleverne kan bruge det til.

Til sidst samler vi ressourcer og stiller skarpt på blandt andet GDPR.

Besøg også siderne

Hvad er Kunstig Intelligens?

Kunstig intelligens er et værktøj, der er bygget med det formål at kunne simulere ægte intelligens. Dette opnås ved at bruge statistik, beregninger og store mængder data til at oprette modeller, der kan simulere intelligens.

Kunstig intelligens er blevet bygget ind i utallige værktøjer og tjenester på nettet, men det er især med værktøjet ChatGPT, at det har fået bred opmærksomhed, herunder inden for uddannelsesområdet.

ChatGPT er en chatrobot, der kan besvare (næsten) alle dine spørgsmål og er baseret på kunstig intelligens. Denne nye teknologi så dagens lys i slutningen af 2022 og har allerede gjort sit indtog mange steder inden for undervisnings- og uddannelsesverdenen. Nogle har kendt til det i noget tid, mens andre blev taget lidt på sengen. Men ikke desto mindre har der været livlig debat om denne ChatGPT. Nogle er for, andre imod, og mange står sikkert et sted i midten. For er det ren snyd og plagiering, eller vil kunstig intelligens komme til at revolutionere vores undervisnings- og uddannelsessystemer?

Én ting er sikkert: Teknologien er her og bliver allerede bredt anvendt - elever deler videoer på TikTok om anvendelsesformer, lærere er allerede i gang med at afprøve teknologien til f.eks. feedback, mens flertallet måske stadig er lidt afventende.

Hvordan er kunstig intelligens opstået?

Kunstig intelligens, som vi kender det fra værktøjer som ChatGPT, der leverer tekst, er et resultat af omfattende analyse af store mængder tekst og data. ChatGPT er en model, der er trænet på enorme datamængder. Når man bruger ChatGPT, er det sandsynlighederne i forhold til modellen, der bestemmer den resulterende tekst.

Disse mekanismer giver os mulighed for at interagere med et værktøj, der kan efterligne vores skriftlige adfærd og måde at udtrykke os på.

ChatGPT 4 er udviklet ud fra forskellige datasæt og træningsmetoder. OpenAI har gennemgået store dele af internettet og indsamlet en datamængde svarende til 45 milliarder bøger, der inkluderer websider, billeder, bøger, forskningsartikler, nyhedsartikler, debatfora, myndighedssider, programmeringssprog, matematik og links til online tilgængelige filer og hjemmesider.

Alt dette data er blevet integreret i en model. Modellen er et neuralt netværk, der ikke styres af algoritmer, men i stedet genererer svar baseret på statistiske beregninger. Når man interagerer med modellen, modtager man et sandsynligt svar baseret på det emne, man diskuterer.

Hvad kommer fra hvem?

En væsentlig udfordring ved kunstig intelligens er, at brugen ikke har mulighed for at hvor indhold kommer fra. Du kan ikke vide hvilke kilder, og dermed rettigheder og meninger, der danner grundlag for de formuleringer, du får fra en dialog med et AI-værktøj.

Tilsvarende kan formuleringerne fra AI-værktøjet være så overbevisende, at det kan være umuligt for en modtager også at se hvem, der har skrevet den tekst, de får. Det kan resultere i tab af troværdighed, snyd og plagiering, men også generelt svække troværdigheden for selve teksten som medie. Der er derfor god grund til at forholde sig både fordele og ulemper ved teknologierne, hvilket vi kigger nærmere på, på de kommende sider.

AI er den engelske forkortelse for Artificiel Intelligens og oversættes til dansk til kunstig intelligens.

Hvad betyder generativ AI?

ChatGPT er et af de mest kendte generative AI-værktøjer, der formår at producere tekst. Udover dette findes der mange andre tjenester såsom Midjourney, der kan generere billeder, eller Blockadelabs, der skaber VR-billeder.

Det, der forbinder disse tre platforme, er brugen af prompten - hvor brugeren interagerer med værktøjet gennem tekstbeskeder.

Målet med disse platforme er at give brugerne mulighed for at få skabt indhold ved hjælp af enkle tekstkommandoer, hvilket åbner op for en bred vifte af kreative anvendelser.

En prompt er en kommando.

Vil du vide mere om kunstig intelligens?

Så kan du finde alle vores materialer om kunstig intelligens i CIU's inspirationskatalog. Derudover tilbyder vi også en lang række af aktiviteter og forløb om kunstig intelligens, som du kan finde her og tilmelde dig til.

Ønsker du altid at blive opdateret på nye AI-aktiviteter, så kan du tilmelde dig vores nyhedsbrev, som vi udsender månedligt. Du kan tilmelde dig her.

Inspirationskatalog om AI er udgivet af CIU
Senest opdateret september 2023

# data[].attributes.body
Retningslinjerne fra SDU er formuleret ganske kort. Enkelt at få overblik over, men efterlader måske også nogle spørgsmål

# data[].attributes.attachment_link.readable_text
SDU har besluttet følgende retningslinjer vedrørende brugen af generativ AI ved SDU. Retningslinjerne kan blive justeret gældende fra start af et nyt semester.
Generativ AI i undervisningen

På visse kurser eller til visse afleveringer vil det fremgå af fagbeskrivelsen, hvis det ikke er tilladt at anvende generativ AI, som f.eks. ChatGPT i tilfælde, hvor brugen heraf kan være uhensigtsmæssig for læringsprocessen.

Generativ AI, herunder ChatGPT, Bard mfl., kan være nyttig i forbindelse med din læring, for eksempel til:

gennemlæsning af og feedback på tekst/sprog

strukturering af ideer eller indhold

sammenfatning af større mængder information

brainstorming og idegenerering

Ligesom med andre kilder eller hjælpemidler, du bruger i forbindelse med afleveringer på din uddannelse, er det vigtigt, at du følger reglerne for god akademisk praksis, så der ikke er tvivl om, hvem der er ophavsperson til outputtet.

Hvis det er tilladt at anvende f.eks. ChatGPT i en aflevering, skal du angive hvor og hvordan, du har brugt den. Du skal citere generativ AI, når du:

omskriver en tekst, som en generativ AI har skrevet (paraphrasing).

citerer eller anvender indhold, lavet af en generativ AI i dit arbejde (både tekst, billeder, data, video eller andet).

har anvendt værktøjet til fx idégenerering, transskribering eller litteratursøgning.

Hvornår og hvornår ikke

I flere og flere fag vil du som studerende opleve, at I løbende i undervisningen har dialog om, hvordan og hvorvidt AI kan anvendes i faget. Det er generelt vigtigt, at du hele tiden overvejer, om det er en god idé at anvende AI i dit fag. AI har nemlig både styrker og svagheder. Herunder er oplistet gode ting at huske, når man anvender AI:

Vær kritisk over for AI-output. AI garanterer ikke nøjagtighed, så resultaterne er ikke altid pålidelige eller relevante.

Erkend at AI kan have forudindtagelser. Vurder outputtet kritisk.

Overvej de etiske aspekter ved at bruge AI.

Undgå at bruge mainstream AI-værktøjer, som ChatGPT eller Bard, til artikelsøgning. De har en tendens til at kombinere forskellige artikler og danne en kilde.

Husk, det er dig der er studerende, ikke AI. Det intellektuelle arbejde skal komme fra dig. AI skal alene ses som et hjælpeværktøj.

Generativ AI og fortrolighed

Du skal være opmærksom på, at informationer, du indtaster på f.eks. ChatGPT, ikke behandles fortroligt, og at generativ AI kan dele de oplysninger, du har indtastet, med andre. Dette kræver særlig opmærksomhed, hvis der indgår virksomheds- eller forskningssamarbejde i dit arbejde. Det er dit ansvar kun at indtaste oplysninger, som enten er offentliggjort eller gerne må blive offentliggjort. SDU kan ikke stilles til ansvar for din brug af generativ AI.

Da ChatGPT af databehandlingsårsager ikke er centralt godkendt af SDU, kan din underviser ikke pålægge dig at bruge den i forbindelse med undervisningen. Men det må gerne anbefales.

Generativ AI til eksamen - skriftlige stedprøver, afleveringer og projekter

Det er ikke tilladt at bruge generativ AI i forbindelse med skriftlige stedprøver eller mundtlige prøver. Det gælder også til skriftlige stedprøver/mundtlige prøver, hvor alle hjælpemidler er tilladt.

Det er tilladt at bruge generativ AI i forbindelse med afleveringer og projekter, herunder afsluttende projekter, hvis du følger god akademisk praksis som beskrevet ovenfor.

Hvis du bruger generativ AI i strid med retningslinjerne, vil det blive betragtet som kommunikation med andre og dermed eksamenssnyd. Det gælder også til skriftlige stedprøver/mundtlige prøver, hvor alle hjælpemidler er tilladt, medmindre andet specifikt er angivet i fagbeskrivelsen eller eksamensopgaver.

# data[].attributes.attachment_link.description
Information til studerende: Brugen af generativ kunstig intelligens (generativ AI) på SDU

# data[].attributes.location_name
VIA University College - Campus Aarhus C, Ceresbyen, Aarhus

# data[].attributes.body
På CFU i VIA findes denne side og link til artikel om AI i undervisningen

# data[].attributes.attachment_link.readable_text
Kunstig intelligens

Kunstig intelligens og særligt de generative sprogmodeller, som for eksempel ChatGPT, udfordrer flere områder af vores undervisningspraksis. Den nye teknologi indebærer muligheder for at snyde og springe vigtige processer over, men den kan også tilføje spændende nye måder at arbejde på. Vi står overfor en stor opgave, hvor vi skal bruge teknologien til det gode og mindske mistænkelighedsgørelse.

Her er 6 råd til at arbejde med AI
Bare rolig. Selv om kunstig intelligens er kommet for at blive, vil fokus på mennesker, lærere og fællesskaber blive vigtigere end nogensinde før i fremtidens skole, skriver CFU-konsulent Mikkel Aslak Koudal Andersen på Folkeskolen.dk. Han giver her seks konkrete råd til at arbejde med AI i skolen.
Hvad stiller vi op med AI lige nu?
Der skrives bøger, laves kurser, oprettes facebookgrupper, og snakken går i personalerummene og ledelsesgangene.

Ekspertgrupperne er godt i gang med at udtænke fremtidens prøver og fremtidens undervisning. Jeg er selv med i et kommissorium under Undervisningsministeriet, hvor vi endevender prøver og undervisning i forhold til de nye teknologier. Det skal ende med nogle anbefalinger til undervisningsministeren til foråret.

Jeg ved, at mange lærere og skoleledere lige nu træder vande, og det kan være svært at vide, hvordan man skal forholde sig til kunstig intelligens (AI).
Bare rolig...
Mit første budskab er: Bare rolig. I fremtidens skole bliver fokus på mennesker, lærere og fællesskaber vigtigere end nogensinde før.

Mit andet budskab er: Bare rolig. Der er mange muligheder for, at vi sammen kan skabe en endnu bedre folkeskole. Jo mere, jeg ser på hvilke forandringer der er nødvendige, jo mere tænker jeg, at det nok skal gå. De didaktiske greb og pædagogiske dagsordner, vi skal vende os mod, er gode gamle dyder, som vi kender i forvejen.

Mit tredje budskab er det mest centrale i dette indlæg: Hvad gør vi lige, nu mens vi venter på, at diverse udvalg, ekspertgrupper og politikere kommer med udmeldinger?

Det skal du ikke gøre

Først lige et par om om, hvad du ikke skal gøre lige nu.

Vent ikke på, at det der AI forsvinder igen - det gør det ikke.

Vent ikke på, at der laves et program, som kan afsløre elevernes snyd med AI- modeller - det kommer der formentlig aldrig.

Men hvad gør vi så - lige nu og her?
Det skal du gøre: 1. Snak sammen
Vi er alle fælles i denne tid, hvor vores skole står foran ret store forandringer, derfor er det vigtigt, at vi taler sammen om både bekymringer og glæder. Pas dog på ikke at falde i dommedagshullet, hvor AI overtager lærerens rolle og bliver den enkeltes personlige assistent. Med en kunstig intelligens i rummet, bliver underviserens rolle måske lidt anderledes, men bestemt ikke mindre vigtig. Det er os der skal skabe rammerne for at undervisningen folder sig ud i fællesskabet og kan se de enkelte elever i øjnene. Det vil altid være vigtigt. Vær konstruktive i jeres samtaler - det skylder vi skolen og vores elever.
2. Brug det selv
Det er bare med at komme i gang. Det bliver noget vi skal bruge, og det er også noget der allerede i dag vil kunne hjælpe dig som underviser. Start med enten ChatGPT (som umiddelbart er det bedste) eller SkoleGPT (Som er datasikkert og som eleverne dermed også kan bruge. Det har dog stadig nogle betabørnesygsomme).

For at komme godt i gang, skal du lære at "prompte". Altså instruere chatbotten, så du kan få noget fornuftigt ud af den. Det gør du både ved at prøve dig frem og ved at læse lidt op på gode råd om at prompte (Det er jo også en ny faglighed, som vi lige om lidt skal lære alle vores elever). Tænk ikke på AI som en maskine der skal lave en tekst for dig, men som en sparringsmakker, der kan give masser og gode og dårlige idéer.

Jeg anbefaler at du sætter chatbotten i spil på følgende områder:

Få idéer til strukturer og undervisningsplaner inden for det emne du skal til at arbejde med.

Få idéer til aktiviteter i undervisningen. F.eks. skriftlige,- bevægelses,- og legeaktivteter.

Få den til at forenkle spørgsmål eller tekster, så de er nemmere at forstå.

Få den til at lave bud på spørgsmål eleverne kan arbejde med. Den kan f.eks. lave de samme spørgsmål i forskellige sværhedsgrader og dermed hjælpe med at differentiere undervisningen.

Få den til at lave udkast til små faglige historier, som kan fortælles i undervisningen.

3. Sæt dig ind i basis om AI
Der er kommet en ny teknologi, som vi alle sammen skal forstå lidt basis omkring. Overlad det ikke til din it-vejleder, at forklare eleverne hvad det egentlig er. Det er vigtigt for alle at vide. Både for selv at kunne bruge og formidle AI, men også for at kunne deltage i debatten om hvad vi skal, - og ikke skal bruge det til.

En klassisk misforståelse hos mange, er at AI's intelligens bliver overvurderet. Det er en statistisk model med en masse data. Den kan ikke noget intelligent på egen hånd. Det er især vigtigt at sætte sig ind i de etikker og bias, der ligger indlejret i systemerne.

Der findes mange gode artikler, blogs, podcasts, tv-udsendelser og foredrag, som du kan bruge til at sætte dig ind i forståelsen af teknologien.
4. Snak åbent med eleverne
De fleste (snart alle) elever kender det godt og har egne erfaringer med forskellige former for generativ AI. Vi skal tale åbent og nysgerrigt med dem om det. Nogle tror stadig de kan holde det hemmeligt ved ikke at snakke om det i klassen, men vi må være der sammen med dem, så vi fortsat befinder os i samme verdensbillede.
5. Brug det i undervisningen
Vi behøver ikke vente på officielle anvisninger. Det er bare med at komme i gang. Helt fra de mindste klasser, hvor vi kan lege med tekst til billede redskaber. Det er da ret fedt at kunne skabe billeder med ord man lige har lært at skrive (den funktion findes i Padlet via Skoletube).

Med SkoleGPT, kan du med eleverne undersøge gode anvendelsesmuligheder. Måske kan det give gode idéer til hvilke holdninger der findes til f.eks. vinterbadning, som min datter i 9. kl. lige er begyndt at skrive om. Så får man en nuanceret sparring inden selve skrivefasen.
6. Procesorienteret undervisning og formativ feedback
Lad os begynde at øve os på de didaktikker og pædagogiske greb, som formentlig bliver centrale i en tid med AI i undervisningen.

Vi skal generelt bevæge os mere imod processerne og dermed også den mere formative feedback, hvor vi ikke lægge så stor vægt på det endelige produkt, men mere på den mestring der ligger i at nå derhen. Helt kort skal vi gå fra et præstationsfokus til et mestringsfokus. Så må vi bare håbe at hele systemet meget snart går samme vej.

Det gode ved at det er her den nye vej ligger, er at det ikke er spor nyt. Vi har lært på seminarierne og læreruddannelserne, at det er god undervisning når vi arbejder med rejsen mod målet og ikke kun ser på produktet. Det er jo bare lidt svært, når eleverne igen og igen vurderes på produktet.

Måske kommer der nu et skifte, som er helt i tråd med god dansk/nordisk undervisning. Vi skal arbejde meget med fællesskab, relationer og processer. Hvis det er den nye virkelighed, ser det måske slet ikke så skidt ud.

Hvis det hele skal sammenfattes i en kort afrunding, må det være noget i stil med det her:

Vær bevidst om at vi står overfor et nybrud, som vi alle skal forholde os til.

Forhold dig til det.

Brug det - få erfaringer i både forberedelsen og undervisningen.

Et nybrud, vi er nødt til at omfavne
Generelt skal vi alle sammen være bevidste om, at vi står over for et nybrud, som vi alle skal er nødt til at forholde os til. Så derfor: Forhold dig til det.

Brug AI og få erfaringer i både forberedelsen og undervisningen. Og bare rolig: Det er stadig din relation til eleverne, der er afgørende.

Mikkel Aslak er pædagogisk konsulent ved VIA CFU. Mikkel har erfaring med AI i undervisningen og sidder derfor også med i ekspertgruppen omkring AI i skolen. Mikkel deler her et par tanker, om hvorledes AI vil ændre vores praksis i grundskolen.

AI er her - og vi må se i øjnene, at den også bliver en del af vores undervisning. Dermed må vi også erkende, at vi skal genoverveje både prøveformer og hvordan vi stiller opgaver i undervisningen.

Jeg tror på, at det kan være anledningen til at vi kommer til at lave bedre undervisning. Ja ja, det her er ja-hatten i yderste potens. Der er masser af faldgruber og ting vi skal være opmærksomme på, men jeg tror virkelig på at undervisningen i fremtiden vil kræve en bedre undervisning - og det er da også værd at fokusere på. Artiklen her har udgangspunkt i i grundskolen, for det er den jeg har min gang.
Færre og bedre prøver
I den danske grundskole har vi langt flere prøver, end nogen af de lande vi normalt sammenligner os med. Desuden er prøverne meget styrende for store dele af undervisningen i især de sidste år af grundskolen. Det betyder at læreren må gå på kompromis med god undervisningspraksis, og med kreativitet og fordybelse. AI kan være anledningen til at få ryddet ud i prøverne, så der bliver mere plads til god undervisning og mindre teaching to the test. Det vil efter min mening giver væsentlig bedre kvalitet i undervisning.
Fokus på processer og formativ feedback
Når tekster i sig selv ikke længere er (hvis de nogensinde har været det) et udtryk for en elevs niveau eller standpunkt, bør undervisningen i højere grad have et øget fokus på elevernes valg i processerne. Underviserne skal give eleverne feedback på hvad de gør for at nå frem til de ønskede resultater, herunder også om de har fået sparring af generativ AI og hvordan programmerne har kunne bidrage. At formativ feedback og procesorienteret undervisning er grundlag for god undervisning er ikke noget nyt. Det har bare haft lidt trænge kår i en tidspresset undervisning, hvor fokus hurtigt ender på præstationen og produktet. I dette didaktiske afsnit vil jeg også gerne nævne PBL (Problembaseret læring), scenariedidaktik og andre didaktikker som involverer eleverne til mere personlig stillingtagen. Også mundtlighed og praksisfaglighed ser jeg få en mere central plads.

Se et eksempel på en procesorienteret skrivemodel med skoleGPT nederst i artiklen.
Færre og bedre lektier
Lektier har altid været lidt af en mærkesag for mig. Vi har i mange år vidst, at mange typer traditionelle lektier ikke gør målbar forskel for læringen. Tværtimod kan det være med til at skabe udbrændthed. Opgaver skal laves i skolen, hvor man kan få hjælp og støtte til processerne. Alligevel er der stadig (privat)skoler og lærere der stolt melder ud, at der er mange lektier, som symbol på høj faglighed. Med AI-redskaber, kan vi blive nødt til at gå væk fra den type lektier, som giver mindst mening, og få mere af de lektier der giver mest mening. Det kan f.eks. være "Snak med dine forældre om...", Undersøg 3 fødevarer i jeres køleskab", osv.
Fællesskaber, relationer og kreativitet
Jeg tror så meget på den danske skoletradition og på mennesker i det hele taget, at jeg forudser en øget fokus på vigtigheden af fællesskaber, relationer og menneskelig kreativitet. I princippet vil alle kunne sidde med deres egen tilpassede chatbot-underviser og få tilpasset indhold, opgaver og feedback. Men sådan foregår god læring ikke. Den foregår i et menneskeligt samspil, som både er bøvlet og kompliceret - men vi kan ikke undvære den.

Så i en tid, hvor mange frygter for fællesskaberne, tror jeg at vi bliver mere bevidste om vigtigheden af ægte relationer - også i undervisningen.

Praksis og fællesskaber er altid god undervisning
Kritisk tænkende elever
Endelig er jeg også begejstret for, at vi nu absolut bliver nødt til at danne de kommende generationer til at være kritisk tænkende. Det har jo længe været vigtigt, men det er som at vi nu med generativ AI, alle kan se hvor bevidste vi skal være omkring det indhold vi bliver præsenteret for.

AI er her - og det kan virke lidt uoverskueligt at forholde sig til, men vi kan lige så godt komme i gang. Det skrev jeg et lille indlæg om på Folkeskolen.dk
Du kan kommentere på Mikkel indlæg her

Flere redskaber er allerede tilgængelig for elever og lærere i grundskolen. På denne side ser vi dog bort fra programmer, der ikke umiddelbart lever op til GDPR lovgivningen. Der er dog fortsat gode muligheder for teknologisk leg og eksperimenter med kunstig intelligens i klasserummet.
SkoleGPT
SkoleGPT er en open source, gratis og sikker generativ AI. SkoleGPT kan bruges i undervisningen af både elever og lærere. SkoleGPT er udviklet i Danmark af Future Classroom LAB og CFU ved Københavns Professionshøjskole. SkoleGPT er et godt udgangspunkt for dialog og afprøvninger omkring generativ AI

Prøv SkoleGPT her

SkoleBot og DanskGPT er to alternativer til SkoleGPT.
Padlet - Magisk Padlet
Padlet kan lade AI oprette en udkast til dig.
Når du opretter en ny Padlet, kan du i stedet for at vælge design vælge funktionen vælge "magisk Padlet". Sådan gør du:

Går til Padlet

Vælg Lav et Padlet

Vælg det grønne MagicPadlet tegn ( i toppen til højre)

Lav en kort beskrivelse af dit formål med din Padlet

Nu genererer AI'en et forslag til dig

Dit forslag kan ændres og tilpasses efter dine ønsker. På dette eksempel skrev jeg:
" Lav en kort introduktion til Micro:bit for 4. klasse. Der skal både være teori og øvelser", se hvad magisk Padlet foreslog

Funktionen er pt. begrænset til lærerudgaven af Padlet.
Padlet - Jeg kan ikke tegne
Padlet har en integreret AI billedgenerator indbygget.
Blyantværktøjet indbygget i Book Creator
Book Creator har et indbygget AI tegneredskab, her vil Book Creator løbende komme med forslag til hvad du tegner.

I en bog vælger du + tegnet i toppen til højre.

Her vælger du blyant

På den nederste blyant står der "auto"

Når du tegner med denne vil Book Creator løbende komme med forslag til hvad du tegner

ThingLink
Med Thinglink kan du skabe interaktive billeder. Som noget nyt har Thinglink integreret Skybox, dette betyder at du kan skabe 360 graders billeder ved hjælp af AI.

Se eksempel fra Skoletube her
Huskylens
Med Micro:Bit og AI kameraet "Huskylens" kan I arbejde med kunstig intelligens i klasserummet. Huskylens kan bl.a. lave ansigtsgenkendelse, farvegenkendelse og meget mere.
Både Micro:Bit og Huskylens kan bookes på mitcfu.dk
Du kan også se en videopræsentation af Huskylens her
AhaSlides AI generator
Ahaslides er et redskab hvor du kan du lave interaktive præsentationer. Som noget nyt kan du nu anvende AI til at lave quizzer og og engagerende indhold til dine præsentationer. Når du opretter en ny præsentation, vil du i toppen kunne indtaste emneord og herefter generes spørgsmål til en quiz. På Skoletube kan du finde videoguides til de mange funktioner i AhaSlides.

# data[].attributes.attachment_link.description
Kunstig intelligens og særligt de generative sprogmodeller, som for eksempel ChatGPT, udfordrer flere områder af vores undervisningspraksis. Den nye teknologi indebærer muligheder for at snyde og springe vigtige processer over, men den kan også tilføje spændende nye måder at arbejde på. Vi står overfor en stor opgave, hvor vi skal bruge teknologien til det gode og mindske mistænkelighedsgørelse.

# data[].attributes.body
Forklaringer og retningslinjer fra AAU

# data[].attributes.attachment_link.readable_text
Spring til indhold

Digitale værktøjer og tjenester der baserer sig på generativ AI, f.eks. ChatGPT, kan være en brugbar og nyttig ressource for dig som studerende. Der er dog en række forhold, som du skal være opmærksom på, som regulerer og vejleder, hvordan du kan anvende generativ AI på forsvarlig og optimal vis.

Digitale værktøjer og tjenester der baserer sig på generativ AI, f.eks. ChatGPT, kan være en brugbar og nyttig ressource for dig som studerende. Der er dog en række forhold, som du skal være opmærksom på, som regulerer og vejleder, hvordan du kan anvende generativ AI på forsvarlig og optimal vis.

Hvad er generativ AI?

"Generativ AI er en gren af kunstig intelligens, der beskæftiger sig med at skabe eller generere nyt indhold baseret på eksisterende data. Det bruger avancerede maskinlæringsalgoritmer til at lære mønstre og strukturer i data og derefter generere nye, realistiske eksempler baseret på denne viden." (OpenAI. (2023). ChatGPT (May 12 version) ChatGPT 3.5.)

Generativ AI tjenester er baseret på en type af kunstig intelligens, der ved hjælp af input fra et menneske eller et system kan generere indhold som f.eks. tekster, billeder og tale. Siden lanceringen af ChatGPT i 2022, er antallet af generativ AI tjenester steget betydeligt og det samme er antallet af brugere på disse platforme.

I nedenstående video kan du høre lektor Johannes Bjerva fra Institut for Datalogi fortælle hvad ChatGPT er, og hvad den er god til.

Du skal acceptere følgende cookiekategorier for at kunne se indholdet: Marketing

Åben cookie dialog

Hvordan må jeg bruge generativ AI?

Det er vigtigt, at du som studerende på Aalborg Universitet (AAU) er bekendt med, hvordan du må og ikke må anvende generativ AI tjenester i forbindelse med dit studie. Du skal være opmærksom på, at det som udgangspunkt ikke er tilladt at anvende generativ AI ved eksamen, medmindre det fremgår eksplicit af modulbeskrivelsen som et tilladt hjælpemiddel. Du kan se tilladte hjælpemidler i modulbeskrivelserne, der fremgår af studieordningen for din uddannelse.

Medmindre dit studienævn har angivet andet, er det i et vist omfang tilladt at anvende generativ AI tjenester i forbindelse med projektarbejde, f.eks. til idegenerering eller informationssøgning. Det er i den forbindelse vigtigt, at du sørger for at lave korrekte kildehenvisninger (se mere under 'God (videnskabelig) praksis omkring generativ AI').

Du skal være obs. på i hvilket omfang du kan benytte genereret tekst direkte eller parafraseret, f.eks. i en projektrapport, før det falder under plagiat jf. AAU's disciplinærregler.

Du må ikke benytte generativ AI til den mundtlige prøve i forbindelse med projekteksaminer, medmindre det fremgår eksplicit af kursusbeskrivelsen, at generativ AI er et tilladt hjælpemiddel.

Dit studienævn kan have fastsat yderligere retningslinjer for brug af generativ AI i projektarbejdet og ved eksamen. I så fald skal du rette dig efter de retningslinjer, som dit studienævn har udstukket.

Generativ AI kan du møde på mange forskellige platforme, og det er ikke altid 'varedeklareret'. Teknologien vil du både finde:

1. I services, der tydeligt identificerer sig som generativ AI, f.eks. ChatGPT, MidJourney, DALL.E og Google Bard.

2. Som element i applikationer/tjenester/software som f.eks. platformen Bing, hvor elementer baseret på generativ AI er vist på linje med f.eks. søgeresultater. Dette gælder også tjenester, der automatiske skriver opsummeringer på videnskabeligt materiale. Dette gælder tilsvarende for plug-ins til browsere mv., der benytter disse tjenester.

3. Indlejret i applikationer/tjenester/software, som funktion til konstruktion af f.eks. tekst, billeder eller kode, hvor det generative er indlejret som 'type ahead' eller forslag, f.eks. GitHub CoPilot.

Vær særlig opmærksom på nummer 1 og 2 ift. hvilke tjenester, du anvender. Hvis det er tilladt at anvende hjælpemidler ved eksamen til f.eks. litteratursøgning, så udelukker dette ikke automatisk brugen af tjenester, der (potentielt) indlejrer elementer af generativ AI, f.eks. en søgemaskine. Men brugen af disse genererede elementer fra tjenesterne er reguleret efter reglerne om plagiat.

Vær særlig opmærksom på nummer 3 ift. hvilken software, du anvender til at formulere din aflevering. Det kan være nødvendigt at slå nogle funktioner fra i det software, du anvender, for ikke utilsigtet at bryde eksamensreglerne eller producere materiale, der betegnes som plagiat.

Bemærk at du som studerende kan være omfattet af særlige prøvevilkår som følge af individuel vurdering og dispensation, der kan gøre udvalgte hjælpemidler tilladt, selvom disse benytter generativ AI.

Stave- og formuleringsevne indgår i bedømmelsen af skriftlige prøver på AAU. Det betyder, at generativ AI eller tilsvarende teknologier ikke må benyttes til at omarbejde tekst, medmindre det fremgår eksplicit af modulbeskrivelsen som et tilladt hjælpemiddel. Det skyldes, at brugen af denne type generativ AI forhindrer bedømmerne i at foretage en retvisende bedømmelse af den studerendes stave- og formuleringsevne.

Medmindre det fremgår eksplicit som et tilladt hjælpemiddel i modulbeskrivelsen, må metoder bygget på generativ AI ikke benyttes til at omarbejde eller tolke, endsige skabe, softwarekode under eksamen.

Vær særlig opmærksom på at kode, der er frigivet under åbne software-licenser, kan indgå i output fra f.eks. GitHub CoPilot. Ved store mængder kode, der genbruges fra generativ AI, vil det være god praksis at søge efter elementer af koden, for at se om det originale kodebibliotek (og tilhørende licens) kan inkluderes i dit arbejde.

God (videnskabelig) praksis omkring generativ AI

Generelt gælder for god videnskabelig praksis, at du aldrig fremsætter idéer eller udsagn, der ikke er dine egne, uden at lave tydelig kildeangivelse. Dette gælder også for brug af generativ AI.

Det kan ligeledes være nyttigt at orientere dig om de tre grundlæggende principper for god videnskabelig praksis; ærlighed, gennemsigtighed og ansvarlighed, som defineret i Den danske kodeks for integritet i forskning (2014).

Gå til Universitetsbibliotekets sider om generativ AI, for at læse mere om god videnskabelig praksis.

Hvad skal jeg være særligt opmærksom på, hvis jeg bruger generativ AI platforme?

Hvis du bruger generativ AI og andre online tjenester, f.eks. ChatGPT, så vil leverandøren af tjenesten behandle dine personoplysninger samt muligvis det input, som du vælger at uploade til tjenesten.

Du er som udgangspunkt ikke forpligtet til at bruge generativ AI i forbindelse med, at du uddanner dig på AAU. Din underviser kan anbefale dig at teste generativ AI, men undervisere må kun kræve, at du bruger generativ AI tjenester, som på AAU er GDPR-godkendt. ChatGPT er f.eks. på nuværende tidspunkt ikke GDPR-godkendt.

Hvis du bruger generativ AI og andre online tjenester, så vil leverandøren af tjenesten behandle dine personoplysninger. Det kan f.eks. være de oplysninger, du selv oplyser ved brugeroprettelse, men det kan også være oplysninger, som er mere skjulte, f.eks. din lokation, hvilken hjemmeside du kommer fra, hvilken enhed (smartphone, tablet m.v.) og browser, som du bruger når du bruger tjenesten. Leverandøren behandler oplysningerne for at kunne levere tjenesten til dig, men også for at kunne udvikle og optimere deres tjeneste.

Mange leverandører af gratis tjenester vil også bruge dine oplysninger til egne og samarbejdspartners kommercielle formål. Det kan f.eks. være, at der laves en profil af dig, som så kan sælges og/eller bruges til at tilpasse markedsføring til lige præcis dig.

Når du bruger generativ AI, så skal du også være opmærksom på, at leverandøren af generativ AI meget ofte vil overføre dine personoplysninger til lande uden for EU, f.eks. USA, som kan have en dårligere beskyttelse af personoplysninger end det, der gælder i EU efter GDPR.

Nogle generative AI-tjenester indarbejder de oplysninger, som du deler med AI tjenesten til at opbygge viden i tjenesten. Du er med andre ord med til at skabe AI, og det du har delt, kan blive givet videre til den næste, der bruger tjenesten. Du må derfor kun dele oplysninger, som enten er offentliggjort, eller som gerne må blive offentliggjort.

Du må aldrig dele andres personoplysninger (f.eks. navn, køn, alder, politisk overbevisning, e-mail mv.) i generativ AI tjenester, da du vil være dataansvarlig for denne behandling af personoplysninger, og du vil derfor skulle leve op til GDPR. Du må heller ikke dele fortrolige oplysninger i generativ AI tjenester. En oplysning kan f.eks. være fortrolig, hvis du har modtaget oplysningen fra en virksomhed, som du har et samarbejde med.

Inspiration til brugen af generativ AI

Generativ AI kan være en værdifuld ressource i studiearbejdet. Generativ AI kan, hvis det bruges med omtanke og ansvarlighed, være en stor hjælp til at forstå komplekse tekster og hjælpe dig til at løfte din faglighed.

Du kan f.eks. bruge chatbots til:

At få feedback på din skriftlige fremstilling

At lave sammendrag af bøger og tekster

At genere nye ideer

At få afklaring af begreber

Som en opponent

Dette er langt fra en udtømmende liste. Hvis du er helt ny til generativ AI, kan du med fordel gennemgå:

# data[].attributes.attachment_link.description
Vejledning til anvendelsen af generativ AI i studiearbejdet for studerende på Aalborg Universitet (AAU).

# data[].attributes.location_name
Aarhus Universitet, Nordre Ringgade, Aarhus Centrum

# data[].attributes.body
Retningslinjer for brug af AI på Aarhus Uni

# data[].attributes.location_name
Københavns Professionshøjskole - Campus Carlsberg, Humletorvet, København V

# data[].attributes.headline
Københavns Professionshøjskole - Campus Carlsberg, Humletorvet, København V

# data[].attributes.subject
Københavns Professionshøjskole - Campus Carlsberg, Humletorvet, København V

# data[].attributes.body
Retningslinjer og anbefalinger til studerende og undervisere.

Inspirationskatalog

Grundlæggende introduktion: Sprogmodeller for dummies af Troels Jensen

Inspirationsworkshops og aktionslæringsforløb - og alt der imellem

# data[].attributes.body
Padlet med ressourcer fra Vallensbæk

# data[].attributes.body
Rigtig god håndbog lavet af Gladsaxe Pædagogiske Læringcenter

# data[].attributes.attachment_link.description
Kunstig intelligens
Kunstig intelligens, machine learning, AI - kært barn har mange navne

# data[].attributes.attachment_link.title
AI i skolen: Nye muligheder for undervisning og forberedelse | Bedst Sammen

# data[].attributes.attachment_link.description
Kunstig Intelligens (AI) kommer i mange former og vinder i denne tid indpas overalt på byens skoler. Læs om potentialerne for AI i arbejdet som lærer, og find støtte til at komme godt i gang.